Робърт Фрост
Импулсът

Превод от английски: Кръстьо Станишев, —

chitanka.info

Самотно бе за нея тук,

откакто те

дойдоха двама в пустошта

и без дете.

Какво да върши в празен дом?

Едва-едва

на оран следваше го тя

и за дърва.

Похапне си, на дънер стар

седи цял ден

и тихо пее си сама

със глас сломен.

Да скърши клон от черен бор

пое веднъж

далеч, едва дочу гласа

на своя мъж.

Не отговори и назад

не тръгна тя,

побягна бързо и се скри

във папратта.

Не я намери той,

навред я търси сам,

в дома й бащин пита пак

не е ли там.

Бе слаба връзката им, в миг

се скъса — как

това мъжът пред гроба й

научи чак.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.